CELEX: 32017R0068
Language: hu
Date: 2017-01-09 00:00:00
Title: A Bizottság (EU) 2017/68 végrehajtási rendelete (2017. január 9.) az állatok etetésére szolgáló készítmények (KN-kód: 2309) keményítőtartalmának meghatározására szolgáló analitikai módszer megállapításáról szóló 121/2008/EK rendelet módosításáról

13.1.2017   
            
            
               HU
            
            
               Az Európai Unió Hivatalos Lapja
            
            
               L 9/4
            
         A BIZOTTSÁG (EU) 2017/68 VÉGREHAJTÁSI RENDELETE
   (2017. január 9.)
   az állatok etetésére szolgáló készítmények (KN-kód: 2309) keményítőtartalmának meghatározására szolgáló analitikai módszer megállapításáról szóló 121/2008/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
   mivel:
   
               (1)
            
            
               A 2658/87/EGK tanácsi rendelet (2) mellékletét képező Kombinált Nómenklatúra 2309 vámtarifaszáma alá tartozó vámtarifaalszámokhoz az állatok etetésére szolgáló készítményeket keményítőtartalmuk alapján kell besorolni.
            
         
               (2)
            
            
               A besorolás céljára a 121/2008/EK bizottsági rendelet (3) enzimes analitikai módszer használatát írja elő az állatok etetésére szolgáló készítmények keményítőtartalmának meghatározására.
            
         
               (3)
            
            
               Amennyiben az említett készítmények szójatermékeket is tartalmaznak, keményítőtartalmuk egyaránt meghatározható polarimetriás módszerrel vagy enzimes analitikai módszerrel. Azonban a két módszer lényegesen eltérő végeredményekhez vezet, és a polarimetriás módszerről kiderült, hogy nem is alkalmas a szójatermékeket tartalmazó készítmények keményítőtartalmának meghatározására, mivel pontatlan eredményt ad.
            
         
               (4)
            
            
               Ezért a 121/2008/EK rendelet 1. cikkében szereplő, azon takarmány-alapanyagokat felsoroló listát, amelyek esetében a készítmény keményítőtartalmát enzimes analitikai módszerrel kell meghatározni, ki kell egészíteni a szójatermékekkel, egyértelművé téve, hogy a vámhatóságoknak melyik módszert kell alkalmazniuk, és ezáltal biztosítva a besorolás egységességét a különböző tagállamokban.
            
         
               (5)
            
            
               A 121/2008/EK rendelet 1. cikkét indokolt ennek megfelelően módosítani.
            
         
               (6)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A 121/2008/EK rendelet 1. cikke a következő k) ponttal egészül ki:
   
      
                  „k)
               
               
                  szójatermékek.”
               
            
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. január 9-én.
      
         
            a Bizottság részéről,
         
         
            az elnök nevében,
         
         Stephen QUEST
         
            főigazgató
         
         
            Adóügyi és Vámuniós Főigazgatóság
         
      
   
   
      (1)  HL L 269., 2013.10.10., 1. o.
   
   
      (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
   
      (3)  A Bizottság 121/2008/EK rendelete (2008. február 11.) az állatok etetésére szolgáló készítmények (KN-kód: 2309) keményítőtartalmának meghatározására szolgáló analitikai módszer megállapításáról (HL L 37., 2008.2.12., 3. o.).